ได้รู้ว่ามีโปรโมชั่น 150 บาท Unlimited ทั้งร้านราคาเดียว ถึงสิ้นเดือนเมษายน เฉพาะที่สาขา สยามเซ็นเตอร์ เท่านั้น โปรแบบนี้จะพลาดได้อย่างไร ก็เลยรีบมาตอนเที่ยงทันทีค่ะ
 
สำหรับสาขาใหม่นี้ จะอยู่ที่ชั้น 4 ของสยามเซ็นเตอร์ค่ะ (มาแทนที่ร้าน Big Apple N More) อยู่ตรงข้ามร้าน Mr.Shake ค่ะ
 
พอมาถึงร้าน พนักงานก็ยิ้มแย้มแนะนำวิธีการ และยื่นถ้วยให้เราปฏิบัติการณ์ทันทีค่ะ เราก็เลยแชะๆเพื่อเก็บภาพรวมๆก่อนที่จะไปกดไอศกรีมและตักท้อปปิ้งที่อยากทานค่ะ
 
สำหรับวันที่เราไป มี 7 รสค่ะ แต่รสธรรมชาติ ทางร้านไม่ได้เอามาจัดโปรโมชั่นนี้ เลยแอบเสียดายที่อดทาน แต่ก็เข้าใจว่าเอามาก็คงจะเกลี้ยงก่อน เพราะรสธรรมชาติอร่อยที่สดุค่ะ
- Chocolate Banana A'Peel เป็รสช็อคโกแลตที่มีกลิ่นกล้วยจางๆ รสนี้ยังไม่ค่อยโดนใจค่ะ ออกแนวสังเคราะห์ไปนิดนึง
- Vanilla Malt หอมๆดีค่ะ รสนี้ชอบค่ะ
- Pumpkin Pie จะได้รสละมุน หอมฟักทองเบาๆ รสนี้ก็โอเคค่ะ
- Strawberry Shortcake Pop รสนี้ชอบค่ะ เปรี้ยวเบาๆ สดชื่นดี
- Mei Mei's Dragon Warrior Passion Tart รสพิเศษจากกังฟูแพนด้า เป็นรสแก้วมังกร รสชาติเปรี้ยวสดชื่นดีแต่เรารู้สึกว่าจะมีกลิ่นเฉพาะไปนิดนึงค่ะ
- Mango รสมะม่วง อร่อยดีค่ะ รสชาติเปรี้ยวอมหวาน มีกลิ่นเฉพาะอีกเช่นกันค่ะรสนี้ แต่ว่าเราชอบมะม่วง เลยชอบกลิ่นนี้ค่ะ
- Orange Cream Pop จะมีรสส้มเบาๆออกรสครีมละมุนๆ คนไม่ค่อยทานส้มอย่างเราเลยทานได้สบาย เพราะกลิ่นส้มไม่รุนแรงค่ะ
 
สำหรับท้อปปิ้งจะมีแบบผลไม้ ช็อคโกแลต และซอสต่างๆค่ะ เช่น ลูกตาล วุ้นมะพร้าว สับปะรด กีวี ลำไย ลิ้นจี่ สตอเบอรี่ป๊อบ เฉาก๊วย มะพร้าวอ่อน พีช M&M ช็อคโกแลตหลากสี ลูกเกด แคนเบอรี่ ฮาริโบรูปหมี ไวท์ช็อคชิพ อัลมอนต์ คอนเฟลค เยลลี่สายรุ้ง น้ำผึ้ง ซอสสตอเบอรี่ ซอสคาราเมล ซอสช็อคโกแลต
 
พอเราตักทานเสร็จ โดยปกติก็จะไปตั้งที่ตาชั่งตรงหน้าเคาน์เตอร์ และจ่ายเงินตามน้ำหนัก แต่ครั้งนี้ก็จ่ายแค่ 150 บาท พร้อมรับช้อนและทิชชูจากพนักงาน แล้วก็ไปหาที่นั่งทานกันได้เลยจ้า ซึ่งมีพร๊อพสำหรับถ่ายรูปนิดหน่อยด้วยค่ะ
 
ที่มีน้ำเปล่าบริการฟรีด้วยนะคะ
 
โดยรวม Frozen Yogurt ของร้านนี้เนื้อเนียนละเอียดดีค่ะ แต่ละลายค่อนข้างเร็ว รสชาติไม่ได้เปรี้ยวโดดมากไป ทำให้คนไม่ค่อยทานไอศกรีมรสเปรี้ยวอย่างเราทานได้สบายๆ แต่พอไม่เปรี้ยวเด่นก็เลยทำให้ไอศกรีมแต่ละรสไม่ค่อยแตกต่างกันมากนักค่ะ พอทานรวมๆก็เลยทำให้รสชาติไม่โดดกันเกินไป โอเคเลยค่ะ
 
ใครชอบทานไอศกรีมโยเกิร์ต ต้องรีบมาก่อนหมดโปรนะคะ